Document ID: 32007D0882

РЕШЕНИЕ НА СЪВЕТА
от 20 декември 2007 година
за изменение на Решение 1999/70/ЕО относно външните одитори на националните централни банки, по отношение на външните одитори на Централната банка на Кипър
(2007/882/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Протокола за Устава на Европейската система на централните банки и на Европейската централна банка, приложен към Договора за създаване на Европейската общност, и по-специално член 27.1 от него,
като взе предвид Препоръка ЕЦБ/2007/12 на Европейската централна банка от 15 ноември 2007 г. до Съвета на Европейския съюз относно външните одитори на Централната банка на Кипър (1),
като има предвид, че:
(1)
Отчетите на Европейската централна банка (ЕЦБ) и на националните централни банки от Евросистемата се одитират от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
(2)
Съгласно член 1 от Решение 2007/503/ЕО на Съвета от 10 юли 2007 г. и в съответствие с член 122, параграф 2 от Договора относно приемането на единната парична единица от Кипър на 1 януари 2008 г. (2) Кипър отговаря на необходимите условия за приемането на еврото и дерогацията в полза на Кипър, посочена в член 4 от Акта за присъединяване от 2003 г., следва да бъде отменена, считано от 1 януари 2008 г.
(3)
Съгласно раздел 60.1.a от закон 34(I) от 2007 г., който изменя законите от 2002 г. и 2003 г. на Централната банка на Кипър и влиза в сила на 1 януари 2008 г., годишните финансови отчети на Централната банка на Кипър се одитират в съответствие с член 27 от Устава на ЕСЦБ.
(4)
Вследствие на отмяната на дерогацията за Кипър, Управителният съвет на ЕЦБ препоръча на Съвета да одобри PriceWaterhouseCoopers Limited като външни одитори на Централната банка на Кипър за финансовите години 2008-2012.
(5)
Целесъобразно е да се спази препоръката на Управителния съвет на ЕЦБ и съответно да се измени Решение 1999/70/ЕО (3),
РЕШИ:
Член 1
Към член 1 от Решение 1999/70/ЕО се добавя следният параграф:
„14. PricewaterhouseCoopers Limited се одобрява за външен одитор на Централната банка на Кипър за финансовите години 2008-2012“.
Член 2
Настоящото решение се съобщава на ЕЦБ.
Член 3
Настоящото решение се публикува в Официален вестник на Европейския съюз.
Съставено в Брюксел на 20 декември 2007 година.

Labels: 2
9
4
18